Evimdə Fil ព្រុំ គន្ធារ៉ូ

Günlərin birində, Botom və anası tarlada işləyirdi. Birdən gördülər ki, körpə bir fil onlara tərəf qaçır.

Fil birbaşa onların evinin içinə qaçaraq yeməyə başladı. Botom da onun quyruğundan tutub zorla dartdı. 'Çıx, get burdan! Öz evinə qayıt!' - deyə qışqırdı.

Botomun valideynləri qaçaraq hadisə yerinə gəldi və ondan filin quyruğunu buraxmasını xahiş etdilər. 'Yazıq fil!' - deyə Botomun anası ağladı. 'Çox ehtimal o acıb və başını itirib, - Botomun atası dedi, - Biz bu filin dostları olmalıyıq. Biz ona Sakor adı verəcəyik'.

Valideynlərinin filə daha çox diqqət ayırması və dadlı yeməklər verməsi Botomu qısqandırırdı.

Sakor hey Botomun arxasınca gəzirdi və sözün əsil mənasında bezdirici biri olmuşdu. Botom düşünürdü ki, görəsən, Sakor nə vaxtsa meşəyə, öz evinə geri qayıtmaq istəyəcək?

Botom düşündü ki, əgər Sakora qarşı rəhmsiz davransa, o, evi tərk edə bilər. Ona görə də filin xortumuna istiot qoyub onu asqırtmağa və qarışqayla qorxutmağa başladı.

Bir gün, Botom məktəbə feyxoa götürmək istədi. Amma ağacdakı feyxoanı dərməyə boyu çatmadı. Körpə fil xortumunu uzadaraq onlardan birini Botom üçün dərdi.

Botom çox təəccüblənmişdi. 'Çox sağ ol, - dedi və davam etdi, - Amma indi mən məktəbə gecikəcəyəm'. Anası uzaqdan ona səslənərək: 'Niyə Sakorla birlikdə məktəbə getmirsən?' - deyə soruşdu.

Sakorun köməyi ilə Botom məktəbə vaxtında çatdı.

Bundan sonra Sakor hər gün məktəbə gəldi. Botom və onun dostları Sakorla oyun oynamağı çox sevirdi. Kəndir dartma.. Kəndirdən hoppanma...

Sürüşmə... Klas-klas oyunu...

Sakor, hətta dərsə də qatıldı. Dərslərin birində Botomun müəllimi soruşdu: 'Sən böyüyəndə kim olmaq istəyirsən?'

Botom cavab verdi: 'Mən böyüyəndə meşəbəyi olmaq istəyirəm ki, Sakor kimi fillərə kömək edə bilim və torpqlarımızı qoruyum'. Qəfil çöldə səs-küy yarandı. 'Kiim? Kiim!'

Hamı nə baş verdiyini anlamaq üçün çölə qaçdı. Sakorun anası onu tapmışdı!

Sakorun meşəyə qayıtmaq vaxtı gəldi. Botom Sakordan ayrılacağı üçün çox kədərlənmişdi, amma bilirdi ki, dostu ailəsinə və evinə geri qayıtmasına çox sevinəcək.

Sakor da Botomu tərk etdiyi üçün çox kədərlənmişdi, həm də tam Botom onunla yaxşı davranmağa başladığı ərəfədə. Lakin anası xatırlatdı ki, istədiyi vaxt gəlib Botoma baş çəkə bilər. Necə olmasa da, Botom artıq fillərlə necə dost olmağı bilir.

Beynəlxalq Ətraf Mühitin Mühafizəsi Haqqında Daha Çox (More About the Environment Conservation International (CI)) təşkilatı Kambodiyanın biomüxtəlifliyini qorumaq üçün 2001-ci ildən Kambodiyada fəaliyyət göstərir. Ölkədə qalan bir neçə Asiya filinin evi olan Cənub-qərbdəki Kardamom dağlarından ta Cənub-Şərqi Asiyada balıq tutmak üçün ən böyük Tonle Sap Gölünə, sarı yanaqlı gibonların vətəni olan Veun Sai Siem Milli Parkına qədər. Əlavə məlumat üçün: https://www.conservation.org/where/Pages/Greater-Mekong-region.aspx https://www.youtube.com/watch?v=XGlTHR8aD-o https://www.youtube.com/watch?v=xgqsniNBhgs Əlavə ekoloji məlumat, Beynəlxalq Mühafizə tərəfindən Asiya Fondu ilə birgə əməkdaşlıq çərçivəsində təqdim olunur.

SMART tərəfindən səxavətlə dəstəklənir.

Sizə təqdim edir

Gəl oxuyaq! Asiyada gənc oxucuları dəstəkləmək üçün 'Asiya proqramı üçün Asiya Fondunun Kitabları' tərəfindən irəli sürülən bir təşəbbüsdür. booksforasia.org Bu tipli daha çox kitab oxumaq və əlavə məlumat üçün letsreadasia.org saytına baxa bilərsiniz.

Orijinal Əsər បុទម និងសាគរ, müəllif: ព្រុំ គន្ធារ៉ូ . . İllüstrator: ស៊ិន ធួកណា. Asiya Fondu tərəfindən nəşr olunub. https://www.letsreadasia.org © The Asia Foundation. CC BY-NC 4.0 lisenziyasıyla nəşr edilib.

Bu əsər orijinal hekayənin dəyişdirilmiş versiyasıdır. © The Asia Foundation, 2019. Bəzi müəllif hüquqları qorunur. CC BY-NC 4.0 lisenziyasıyla nəşr edilib.

İstifadə və mənbə göstərməyin tam şərtlərini öyrənmək üçün http://creativecommons.org/licenses/by-nc/4.0/

Tərcüməçilər: Elnarə Məmmədova (Azərbaycan dilinə), Kyle Barker (İngilis dilinə)